अब स्कॉटलैंड यार्ड के एक वरिष्ठ पुलिस अधिकारी ने आलोचना करते हुए कहा है कि इस मुद्दे पर पुलिस को पिछले एक दशक से दी जा रही चेतावनियों का कोई असर नहीं हुआ है.सुप्रिटेनडेंट लिरॉय लोगान ने कहा है कि नस्ल से जुड़े मु्द्दों को पुलिस को फिर से एजेंडा पर लाना होगा. वे ब्रिटेन में नेशनल ब्लैक पुलिस एसोसिएशन के सह संस्थापक भी हैं.मेट्रोपोलिटन पुलिस के दो पूर्व पुलिस अधिकारियों ने भी स्कॉटलैंड यार्ड की आलोचना की है. नस्लभेद के आरोपों के बाद आठ पुलिसकर्मियों को वहाँ निलंबित किया गया है.नस्लभेद के 10 आरोपों के सिलसिले में कुल मिलाकर 18 अधिकारियों के खिलाफ लंदन में जाँच रही है. तीन अधिकारियों को गुरुवार को निलंबित किया गया जबकि पाँच अधिकारियों को पिछले साल निलंबित किया गया था.लंदन में भारतीयों समेत बड़ी संख्या में अन्य देशों के लोग रहते हैं.एशियाई मूल के सांसद कीथ वाज ने बीबीसी रेडियो फोर से बातचीत में कहा है कि मेट्रोपोलिटन पुलिस में आज भी पर्याप्त संख्या में काले और एशियाई मूल के अधिकारी नहीं है. कीथ वाज ने बीबीसी से बातचीत में कहा, "जब इस तरह के मामले होते हैं तो जल्द से जल्द इनसे निपटा जाना चाहिए. वरना लोगों में ये धारणा जाती है कि किसी को परवाह नहीं है."वहीं वरिष्ठ पुलिस अधिकारी सुप्रिटेनडेंट लिरॉय लोगान का मानना है कि नस्ल से जुड़े मामलों को लेकर रवैया पिछले कुछ समय में और खराब हुआ है.सत्ताधारी कॉन्जरवेटिव पार्टी के सांसद मार्क रेकलेस ने कहा है कि ये गलत है कि उच्च स्तर पर अल्पसंख्यक समुदाय के लोग नहीं है.वैसे मेटोपोलिटन पुलिस के उप आयुक्त क्रेग मके का कहना है कि नस्लभेद को बर्दाशत नहीं किया जाएगा. डराना-धमकाना, दुर्व्यहार, हमला या मारपीट नस्लभेदी रवैये के तहत आते हैं. लंदन के मेयर ने भी माना है कि ये गंभीर मामला है.